OzLabs/hebrew-wiki-articles huggingface dataset:
ארצ'י והאדם הקדמון

ארצ'י והאדם הקדמון (באנגלית: The Archies in Jugman) הוא סרט הנפשה טלוויזיוני אמריקאי, מסוגת ספורט וקומדיה, אשר מבוסס על סדרת ההנפשה "התעלומות המוזרות של ארצ'י", סדרה המבוססת על דמויות של ארצ'י קומיקס. הסרט בוים על ידי סקוט המינג, נכתב על ידי מרתה מורן, והופק על ידי DIC Entertainment כחלק מסדרת הסרטים "DIC Movie Toons", כאשר הסרט הוא החמישי בסדרה.

הסרט שודר לראשונה בארצות הברית בערוץ ניקלודיאון ב-3 בנובמבר 2002. בישראל הסרט הופץ לראשונה בשנת 2014 בדיבוב לעברית, כאשר הסדרה עלייה מבוסס הסרט אינה דובבה לעברית ושודרה בתרגום עברי בערוץ הילדים כחלק מרצועת השידור "טלמאניה". אורך הסרט הוא כ-74 דקות, ושפת המקור שלו היא אנגלית.

== תקציר העלילה ==
לאחר שמערכת חימום חדשה מופעלת תחת התיכון בו ארצ'י וחבריו לומדים, אדם קדמון, שלמעשה הוא צאצאו של ראש-כד, והממותה שלו מופשרים מהקרח בו היו קפואים. ארצ'י וחבריו מוצאים את האדם הקדמון, המכונה "איש-כד" בדומה לשמו של ראש-כד, ויחד הם מלמדים אותו כיצד לחיות בעולם המודרני. במהלך הסרט רואים כיצד ארצ'י וחבריו עוברים הרפתקאות מצחיקות יחד עם איש-כד בכל מיני סיטואציות, ביניהן החיים בבית, משחק פוטבול ואכילה במסעדה.

== דמויות ומדבבים ==
בימוי הדיבוב העברי נעשה על ידי טליה ברקאי, והופק על ידי יעל אללוף ודן שצברג.
{| class="wikitable plainrowheaders" style="text-align:center;"
!שם הדמות
!מדבב/ת באנגלית
!מדבב/ת בעברית
|-
|ארצ'י אנדרוז
|אנדרו ראנלס
|דניאל מגון
|-
|ביטס
|נילס האלנד
| rowspan="2" |דור סרוגו
|-
|ראש-כד
| rowspan="2" |כריס לונדקויסט
|-
|איש-כד
|ג'ן פריימן
|-
|ורוניקה לודג'
|קאמיל שמידט
| rowspan="2" |טליה ברקאי
|-
|גברת וואטרבי
|קים קרלסון
|-
|בטי קופר
|אמריקה יאנג
|מייה קדוש
|-
|דילתון דולי
|בן באק
|דן שצברג
|-
|רג'י מנטל
|פול סוסו
| rowspan="2" |קובי ליקורמן
|-
|מוס מייסון
|ג׳רי לונג
|-
|מר וואטרבי
|טוני וויק
|גדי לוי
|-
|לאנה מננה
|אנאדליה לאמס
|אורלי קטן
|-
|אבאל'ה
|ריי סמית'
| rowspan="3" |עמי מנדלמן
|-
|מר לודג'
|ג'ון מייקל לי
|-
|מתקן
|מאט גיילר
|-
|מידג'
|ג'יל אנדרסון
|עינת אזולאי
|}

== קישורים חיצוניים ==

* 

== הערות שוליים ==

קטגוריה:סרטים מבוססי סדרות טלוויזיה
קטגוריה:סרטי הנפשה אמריקאיים
קטגוריה:סרטי קומדיה אמריקאיים
קטגוריה:סרטי ספורט
קטגוריה:סרטי טלוויזיה אמריקאיים
קטגוריה:סרטים באנגלית
קטגוריה:סרטי 2002
מטילדה בראון

מטילדה בראון (באנגלית: Matilda Browne; 8 במאי 1869 - 3 בנובמבר 1947) הייתה אמנית אימפרסיוניסטית אמריקאית שצוינה בזכות ציורי הפרחים שלה וסצנות הכפר. היא הייתה האישה היחידה בכפר האומנים אולד ליים, שנלקחה ברצינות כציירת על ידי עמיתיה הגברים.<ref></ref>

== ביוגרפיה ==
בילדותו בניוארק, ניו ג'רזי, גרה מטילדה בראון בשכנותו של האמן תומאס מורן, שנודע בזכות נופיו ובמיוחד בזכות ציוריו הגדולים של הפארק הלאומי ילוסטון. הוא איפשר לשכנתו בת ה-9 להיכנס לאולפן שלו לצפות בו עובד לפני שהזמין אותה להתנסות לצייר בצבע, במברשת ובבד. הכישרון הטבעי שלה היה ברור. הוא עודד אותה לקחת שיעורי אמנות נוספים, ובגיל 12 התקבל אחד מציורי הפרחים שלה לתערוכה באקדמיה הלאומית לעיצוב בניו יורק.

עד מהרה התעניינה בציור חיות משק ונסעה עם אמה לאירופה בשנת 1889 ללמוד אצל ציירי בעלי חיים בצרפת ובהולנד. בראון למד אצל מורים פרטיים - אלינור וקייט גרנדורקס (1854–1917, 1851–1913), פרדריק פרייר (1849–1908), צ'ארלס מלוויל דיואי (1849–1937), ז'וליאן דופרה (1851–1910) בברביזון, והנרי ביסבינג (1849–1933) בהולנד.
מטילדה בראון, גן פרחים, 1907
לאחר שחזרה מאירופה לני-יורק בראשית שנות ה-90, החלה להציג בתערוכות במטרופולין. באופן המשמעותי ביותר, בהתחשב בחיבתה לציור בעלי חיים, היא למדה אצל קרלטון וויגינס (1848–1932), צייר נוף ידוע וצייר בקר. <ref></ref> בראון הציגה את עבודותיה בארמון האמנויות בתערוכה הקולומביאנית העולמית בשנת 1893 בשיקגו, אילינוי. <ref></ref>

== בכפרי אומנים ==
היא עבדה בכפרי אומנים בגריניץ' בקונטיקט, ובקוס קוב, קונטיקט בסוף שנות ה-90. לאורך הקריירה שלה היא עבדה לסירוגין באולד ליים, קונטיקט בשנים 1905–1906 ומדי פעם בשנים 1911 - 1924. מטילדה בראון שכרה בית במרכז הכפר ליים, ונראה כי הוא מוצג ברקע הציור "הגן" (1915). היא הוצגה על ידי המדריך שלה הצייר קרלטון וויגינס בפני האמנים שהיו ב"פנסיון פלורנס גרינסוולד" באולד ליים.

בשנת 1905, כשביקרה לראשונה באולד ליים, בגיל 36, היא כבר זכתה במספר פרסים וביססה את המוניטין שלה. האומנים ב"פנסיון פלורנס גרינסוולד" ביקשו ממטילדה בראון לצייר על דלת המקום, והיא תרמה זוג ציורים על הדלת המובילה לחדר השינה של בעלת הפנסיון גברת פלורנס. הציורים היו סצנה של עגלים הרועים מתחת לעץ.
מטילדה בראון, אשה עם קמונו בגן פרחים (כנראה ביתה) 1915
מתילדה הייתה גם האישה היחידה שנכללה בציור קיר על מושבת האמנים שהצייר הנרי רנקין פוור צייר מעל האח בחדר האוכל של הפנסיון. אלה היו מחוות כבוד יוצאות דופן, מכיוון שמושבה האומנים שנשלטה על ידי הגברים, הסתכלה בדרך כלל על האמניות בזלזול - כפי שניתן ללמוד בצורה הטובה ביותר מהמקרה של וילארד מטקלף שצייר סטודנטית צעירה לאומנות בצורה "לא סימפתטית" (1907). <ref></ref>

== ניו-יורק ==
בשנת 1918 מטילדה בראון הפכה לאשתו השנייה של פרדריק ואן ווייק. היא ובעלה התגוררו בביתו במנהטן, ניו יורק. בשנת 1932 פורסמו איוריה בספרו של בעלה, "זכרונות של ניו-יורקר ותיק". <ref></ref>

לאחר מותו של פרדריק ואן ווייק ב-16 בפברואר 1936, מטילדה בראון חזרה לגריניץ' לחיות. <ref></ref>

מטילדה בראון נפטרה בגריניץ' בקונטיקט ב-3 בנובמבר 1947 בגיל 78.

==קישורים חיצוניים==

== הערות שוליים ==

קטגוריה:ציירות אימפרסיוניסטיות אמריקאיות
קטגוריה:אמריקאיות שנולדו ב-1869
קטגוריה:אמריקאים שנולדו ב-1869
קטגוריה:אמריקאיות שנפטרו ב-1947
קטגוריה:אמריקאים שנפטרו ב-1947
מושונאודוואר

מושונאודוואר (בהונגרית: Mosonudvar) הוא כפר במחוז גיור-מושון-שופרון, שבצפון-מערב הונגריה. הכפר הוקם בשנת 2010 לאחר שפוצל מהעיר מושונמגיארובאר.

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:הונגריה: כפרים
קטגוריה:יישובים שהוקמו ב-2010
שאנסון רוסי

שאנסון רוסי (ברוסית: русский шансон, "רוסקיי שאנסון", מצרפתית: שאנסון) הוא מונח קולקטיבי שמשמש לציון ז'אנרים שונים של מוזיקה רוסית: רומנסה עירונית, שירי מלחמה, שירי מהגרים ושירי אסטרדה מסוימים. 

== היסטוריה ==
בתעשיית המוזיקה הרוסית, המונח "שאנסון רוסי" הוצג כאיפמיזם בשנות התשעים, כשיר קרימינלי<ref>https://ruslanguage.ru/blog/russian-chanson/</ref> "Blatnaya pesnya" החל להישמע על הבמה, ברדיו ובטלוויזיה, והוא עובר פופולריזציה על ידי תחנת הרדיו המפורסמת באותו הם "שאנסון רוסי". לפיכך, מושג השאנסון הרוסי כולל פרפורמרים שונים למדי - מפיוטר לשצ'נקו, מיכאל שופוטינסקי ומיכאל קרוג ועד קלבדיה שולז'נקו ומארק ברנס, מה שהופך את המונח הזה לבלתי עקבי ולא מקובל על כולם. כך או אחרת, מאז 2002, נערך טקס חלוקת פרס "שאנסון השנה" בארמון הקרמלין הממלכתי<ref>https://www.nytimes.com/2006/07/13/arts/13iht-chanson.2191666.html</ref>.

שאנסון רוסי הוא שיר בעל אופי חברתי אופייני, שמבוצע לרוב בגוף ראשון<ref>https://rateyourmusic.com/genre/Russian+Chanson/</ref>.

==קישורים חיצוניים==
* [https://radioshanson.ru/ אתר רשמי של "רדיו שאנסון"]
* [https://www.russhanson.org/ אנציקלופדיה של שאנסון רוסי]

==הערות שוליים==

קטגוריה:סגנונות מוזיקליים
קטגוריה:שאנסון רוסי
אדמון שחור-עין

אדמון שחור-עין (שם מדעי: Myripristis murdjan) הוא מין של דג מסוג אדמון ממשפחת הברקניים, החי באזור האינדו-פסיפי ממפרץ אילת ומזרח אפריקה עד לגינאה החדשה ואיי שלמה בעומקים של 1–50 מטרים. הוא תואר מדעית בשנת 1775 על ידי חוקר הטבע השוודי פטר פורסקל.

== מידע כללי ==
האדמון שחור העין מגיע לאורך 20 ס"מ בממוצע, ואורכו המרבי עד 60 ס"מ. צבעו הכללי אדום או ורוד, עם כתמים שחורים בשולי מכסה הזימים ומעל העיניים שהעניקו לו את שמו. קוטר העין גדול במיוחד ועולה על אורך החרטום, ובניגוד למרבית בני משפחתו אין לו קוץ על מכסה הזימים. קשקשי גופו גדולים ומסודרים בשמונה שורות. הסנפירים שלו אדומים בדרך כלל וקצותיהם לבנים.

האדמון שחור העין פעיל לילה ובמשך היום מסתתר בקבוצות קטנות בנקיקים ושוניות. הוא ניזון מחסרי חוליות ובעיקר מסרטנים וזואופלנקטון.

האדמון מוגדר כמין ללא חשש על ידי הרשימה האדומה של IUCN.

== קישורים חיצוניים ==

==הערות שוליים==

קטגוריה:ברקנאים
קטגוריה:טקסונים שתוארו בידי פטר פורסקל
קטגוריה:דגים במפרץ אילת
קטגוריה:בעלי חיים שתוארו ב-1775
רומן פוטין

רומן איגורייביץ' פוטין (ברוסית: Рома́н И́горевич Пу́тин; נולד ב-10 בנובמבר 1977) הוא איש עסקים רוסי ונשיא התאחדות הטאקוונדו הרוסית. אחיינו של נשיא רוסיה ולדימיר פוטין.

משמש כיושב ראש מפלגת "העם נגד השחיתות", מפלגה שמתעתדת להתמודד בבחירות הפרלמנטריות ברוסיה 2021.

== ראשית חיים ==
אביו של רומן פוטין, הוא איש העסקים איגור פוטין , סבו אלכסנדר, היה דודו של נשיא רוסיה, ולדימיר פוטין.<ref name="TelegMar14"></ref> פוטין נולד בריאזאן, רוסיה, בשנת 1977.

רומן פוטין סיים את לימודיו בהצטיינות בסניף וולסק של האקדמיה הצבאית ללוגיסטיקה בשנת 2001 ואז עבד במשך שנתיים כקצין שירות הביטחון הפדרלי.

== קריירה ==
בין 2006 ל-2009 שימש כיועץ ביטחוני של מושל מחוז ריאזאן.

בשנים 2012–2013 היה יועץ ללא שכר של מושל מחוז נובוסיבירסק בנושאים חברתיים וכלכליים. במיוחד הציע ופיקח על פרויקט שאפתני להפיכת מפעל לתיקון משאיות מוביל למפעל הרכבה גם לרכבים. הוא פוטר מתפקידו כאשר הפרויקט לא הצליח להתממש. פוטין נותר יועץ בנושאים דומים למושל ימלו-ננץ.

רומן פוטין הוא יו"ר קבוצת MRT ובעלים משותף לשלוש חברות רוסיות נוספות: Gazstroiholding, Modernizatsiya Rechnogo Transporta ו-Frantsuzskie Aviatsionnye Technologii. החברה השנייה מארגנת שירותי נוסעים על נהר מוסקבה במטרה לצמצם את עומסי התנועה ואילו השלישית מייצרת אוטוג'ירואים.

הוא נשיא איגוד הטאקוונדו הרוסי ומנהל הקרן לתמיכה ופיתוח של הקרן האקדמית הרוסית להשכלה גבוהה.

מאז 2013 פוטין הוא יועץ השקעות פרטי עצמאי, המספק ייעוץ לפרויקטים של השקעות ברוסיה. במרץ 2014 הקים פוטין חברת ייעוץ משלו בשם פוטין ייעוץ בע"מ, המסייעת למשקיעים זרים לממש פרויקטים של השקעה ברוסיה.

== נכסים ורכישות בולטות ==
פוטין הוא הבעלים של בית גדול בכפר רזדורי. הוא גם בעל אחוזה בשטח של 44 דונם בנאפה, ווילה בלונדון.

בספטמבר 2015 פוטין קנה את היאכטה היוקרתית "Silverfast" תמורת 90 מיליון דולר במהלך מופע היאכטות במונקו והוא גם הבעלים של אי בגודל 38 דונם באיי בהאמה, שם קנה תמורת 75 מיליון דולר.

== פוליטיקה ==
בשנת 2020 נכנס רומן פוטין לפוליטיקה הרוסית. במרץ הודיע על הקמת המפלגה "אנשים של עסקים". לדבריו, הוא תומך במדיניות דודנו, הנשיא פוטין ורוצה לסייע לממשלה ביוזמות החיוביות שלה. במקביל, הוא לא שלל התמודדות עם דודו, מכיוון שהמפלגה הייתה צריכה להיות בעלת שאיפות משלה.<ref></ref>

עם זאת, הוא לא הקים מפלגה. במקום זאת, ב־21 ביוני, הוא הצטרף למפלגת העם נגד השחיתות ונבחר למנהיג המפלגה ב-5 ביולי.<ref></ref>

== קישורים חיצוניים ==

== הערות שוליים ==

קטגוריה:פוליטיקאים רוסים
קטגוריה:מחוז ריאזאן
קטגוריה:אנשי עסקים רוסים
קטגוריה:רוסים שנולדו ב-1977
מפולת

קוסקו, פרו (2018)]]
מפולת היא תנועת בלית הכוללת מגוון רחב של תנועות קרקע, כמו מפולות סלעים, מפולת בוץ, וזרימת פסולת. מפולות מתרחשות בסביבות מגוונות, המאופיינות במדרונות תלולים, מטווחי הרים לצוקי חוף או אפילו מתחת למים. כוח המשיכה הוא הכוח המניע העיקרי להתרחשות מפולת, אך ישנם גורמים נוספים המשפיעים על יציבות המדרון המייצרים תנאים ספציפיים שגורמים למפולות. במקרים רבים המפולת מתרחשת כתוצאה מאירוע ספציפי (כמו גשמים כבדים או רעידות אדמה).

== ראו גם ==

* מפולת בוץ
* מפולת שלגים

==קישורים חיצוניים==

* 
* 
* 

*
קטגוריה:אסונות טבע
קטגוריה:גאולוגיה
עמנואל טלמור

עמנואל (עמה) טלמור (ספקטור) (3 ביולי 1928 – 3 ביולי 2002) היה איש מערכת הביטחון הישראלית, מפקד בפלמ"ח, בכיר בשירות הביטחון הכללי ובמוסד.

==ביוגרפיה==
טלמור נולד בעין חרוד, בנם של נעמי ושמחה ספקטור. בילדותו עברה המשפחה לפתח תקווה והוא למד בבית ספר עממי של פיק"א ובתיכון בגבעת השלושה. בתקופת לימודיו בתיכון הצטרך לארגון ההגנה. ב-1946 הצטרף לפלמ"ח, הוא שירת בפלוגה ח' בגדוד הראשון בבית הערבה, יצא לקורס מ"כים ושימש מפקד כיתה בפלוגה ג' בגדוד השלישי באשדות יעקב. ב-1947 עבר קורס מפקדי מחלקות וחזר כמ"מ לפלוגה ג'. במלחמת העצמאות לחם כסגן מפקד פלוגה וממלא מקום מפקד הפלוגה בגדוד השלישי של חטיבת יפתח. השתתף בקרב על צפת, מבצע יפתח, הקרב על מצודת כ"ח,, קרב עמק הירדן, קרבות מלכיה, מבצע דני ומבצע יואב. הוא היה ממקימי קיבוץ יפתח ועבד במשק. ב-1950 נשלח מטעם תנועת דרור לדרום אמריקה.

בשובו הצטרף לשירות הביטחון הכללי. ב-1953 הצטרף ליחידת המבצעים של השב"כ והמוסד למודיעין ולתפקידים מיוחדים ולאחר הקמת יחידת מפרץ בראשותו של יצחק שמיר שימש סגנו. הוא השתתף במבצע ברן, השתתף בפעולות סיכול פעילותם של המדענים הגרמנים במצרים. טלמור נטל חלק במבצע לכידת אדולף אייכמן, ב-1958 נשלח לארגנטינה לתצפת על הבית בו נחשד שמתגורר אייכמן. ב-1960 היה אחד מהמלווים שהעלו אותו למטוס אל על. ב-1961 מונה לראש מרחב ירושלים בשב"כ, ולאחר מספר חודשים הושאל למוסד ונשלח למרוקו שם פעל להעלאת יהודי מרוקו במבצע יכין. ב-1962 עבר לפריז ושימש ראש יחידת קיסריה באירופה, היה שותף בדיונים לגבי הפעלת אלי כהן והיה הישראלי האחרון שנפגש עמו לפני שנשלח בפעם האחרונה לסוריה. ב-1967 שב לישראל ומונה למפקד מרחב צפון בשב"כ. ב-1971 מונה לנציג שב"כ באירופה, ולאחר רצח הספורטאים באולימפיאדת מינכן מונה לראש מוקד האבטחה באירופה. ב-1974 פרש מהשב"כ, אך המשיך לתרום למחלקת ההיסטוריה של הארגון. לאחר פרישתו עסק בתחום ייעוץ בנושאי אבטחה.

היה נשוי לריבה ואב לשלושה בנים.

==קישורים חיצוניים==
* [http://www.palmach.org.il/memorial/fighterpage/?itemId=84698 עמנואל טלמור] באתר הפלמ"ח
* 
* [https://kotar.cet.ac.il/KotarApp/Viewer.aspx?nBookID=95478468#20.704.6.default מאות מידידיו של עמה טלמור ז"ל העלו את זכרו במלאת שנה למותו], מבט מל"מ, גיליון 34

==הערות שוליים==

קטגוריה:לוחמי הפלמ"ח
קטגוריה:אנשי השב"כ
קטגוריה:אנשי המוסד
קטגוריה:בוגרי בית הספר פיק"א
קטגוריה:בוגרי בית הספר המחוזי ע"ש רוזה כהן
קטגוריה:לכידת אדולף אייכמן: אישים
קטגוריה:ישראלים שנולדו ב-1928
קטגוריה:ישראלים שנפטרו ב-2002
גבול סין – קוריאה הצפונית

גבול סין – קוריאה הצפונית הוא הגבול הבינלאומי המפריד בין הרפובליקה העממית של סין (PRC) לבין קוריאה הצפונית.

== גאוגרפיה ==
[[גשר הידידות הסינו-קוריאני (מימין), המקשר בין דנדונג (סין) לקוריאה הצפונית]]
אורך הגבול הוא 1,420 קילומטרים. ממערב למזרח, נהר יאלו, הר פאקטו ונהר טומן מחלקים את שתי המדינות.

העיר דנדונג, השוכנת במחוז ליאונינג בסין, היא העיר הגדולה ביותר השוכנת על יד הגבול. בצד השני של הנהר נמצאת העיר סינוויג'ו שבצפון מחוז פיונגאן בצפון קוריאה. שתי הערים ממוקמות בקצה המערבי של הגבול, בסמוך לים הצהוב. הגבול הימי שלהם מחובר על ידי גשר הידידות הסינו-קוריאני.

== קישורים חיצוניים ==

*
ברק שמיר

ברק שמיר (נולד ב-26 במרץ 1999) הוא דוגמן ושחקן ישראלי.

== ביוגרפיה ==
נולד בחולון, לעמי, מנהל סניף חברת השכרת רכב, ולרינה, מורה לגיל הרך. מאז גיל שש גדל בראשון לציון.<ref name=":1" /> בילדותו ועד גיל 17 שיחק כדורסל.

בשנים 2018–2021 שירת בצה"ל כעובד כללי במערך מדעי ההתנהגות.<ref></ref><ref></ref>

=== קריירה ===
בשנת 2016, כשהיה בן 17, דגמן שמיר בתצוגת אופנה של ורסצ'ה במילאנו.<ref></ref>

בסוף שנת 2017 החל לשמש כפרזנטור של רשת הביגוד הישראלית "פוקס", לצד שלומית מלכה.<ref></ref> אולם הוא סיים את תפקידו ביולי 2018.<ref name=":0"></ref>

ביוני 2018 נודע כי יוביל קמפיין לחברת האופנה הקנדית "דיסקוורד 2". באוגוסט השתתף בקמפיין בינלאומי לחברת האופנה האמריקאית "נייקי". בספטמבר 2018 זכה בפרס "דוגמן השנה" של כתב העת הישראלי "את".<ref name=":0" /> בסוף שנת 2018 השתתף שמיר בהפקת אופנה למגזין הבריטי "Man About Town".<ref></ref> בנוסף, הופיע על שער המגזין הבינלאומי "WONDERLAND".

שמיר השתתף בתצוגות והפקות אופנה רבות ברחבי העולם ובישראל, בהן לחברות ליווי'ס, ורסצ'ה, פרוקטר אנד גמבל, סמסונג, H&M, דיזל, ארמני, פול אנד בר, פקטורי 54,<ref></ref> מיסוני, קלווין קליין ובנטון.

מאז יולי 2019 שמיר הוא אחד הפרזנטורים של חברת האופנה הישראלית "רנואר".<ref></ref> בספטמבר נבחר כ"שגריר כבוד" בישראל של הבושם "קרולינה הררה", לצד שביט ויזל וליאנה עיון. בפברואר 2020 השתתף שמיר בעונת ה-VIP השנייה של "נינג'ה ישראל" בקשת 12.

ביוני 2020 נבחר, לצד הדוגמנית רומי פרנקל, לפרזנטור של חברת הקוסמטיקה האמריקאית "Clearasil".<ref></ref> באותו החודש, לוהק שמיר לתפקיד המשחק הראשון שלו בסרט הסטודנטים "הבחירה הנכונה", לצד אינה בקלמן.<ref></ref>

ב-2021 שיחק בעונה הרביעית של סדרת הנוער "נעלמים", בערוץ ניקלודיאון למנויי הוט. בשנת 2021 עלה לאקרנים סרט הנעורים הישראלי "הרפסודה", בו גילם את מתניה.<ref></ref>

בסוף שנת 2022 סיפר שמיר על הטרדה מינית שעבר על ידי צלם אופנה בפריז בספטמבר של אותה השנה.<ref></ref><ref></ref> לאחר חשיפת המקרה הצלם נעצר.<ref></ref>

החל מינואר 2023 משמש כפרזנטור של רשת הקוסמטיקה הישראלית Sacara לצד אנה זק.<ref></ref> באותה השנה שמיר התחרה בעונה השנייה של רוקדים עם כוכבים בקשת 12 והיה למודח הראשון.<ref></ref><ref></ref>

=== חיים אישיים ===
בשנים 2016–2018 היה שמיר בזוגיות עם הזמרת נועה קירל.

בשנת 2019 היה בזוגיות עם הדוגמנית יעל שלביה.

בשנים 2020–2022 היה במערכת יחסים עם הדוגמנית רומי פרנקל.

== פילמוגרפיה ==
{| class="wikitable"
!שנה
!פרויקט
!דמות
!הערות
|-
! colspan="4" |סרטים
|-
|2021
|הרפסודה
|מתניה
|
|-
! colspan="4" |טלוויזיה
|-
|2021
|נעלמים
|איתן ארליך
|עונה 4 <small>(דמות ראשית)</small>
|-
|2023
|רוקדים עם כוכבים
|
|מתחרה; מודח ראשון
|}

== פרסים ומועמדויות ==
{| class="wikitable sortable"
!שנה
!פרס
!קטגוריה
!עבודה מועמדת
!תוצאה
|-
|2016
| rowspan="4" |פרסי האופנה של מגזין "את"
| rowspan="3" |דוגמן השנה
| rowspan="4" |ברק שמיר
|
|-
|2017
|
|-
|2018
|
|-
|2019
|טאלנט האופנה
|
|}
== קישורים חיצוניים ==

== הערות שוליים ==

קטגוריה:דוגמנים ישראלים
קטגוריה:שחקני קולנוע וטלוויזיה ישראלים
קטגוריה:משתתפי נינג'ה ישראל V.I.P
קטגוריה:מתחרי רוקדים עם כוכבים (ישראל)
קטגוריה:נפגעי ונפגעות תקיפות מיניות
קטגוריה:חולון: אישים
קטגוריה:ישראלים שנולדו ב-1999
רוק רוסי

רוק רוסי היא מוזיקת רוק עם מילים בשפה הרוסית. מקורו של הרוק הרוסי בברית המועצות בשנות ה-60 בהשפעה עולמית, בעיקר מוזיקת רוק מערב אירופית ואמריקאית, וגם משיר הבארד. הרוק הרוסי הגיע לשיאו ופופולריות ההמונית בשנות ה-80, עקב היחלשות הצנזורה בברית המועצות; במהלך תקופה זו הופיעו להקות כמו קינו, אריה, אליסה, DDT, בראבו, נאוטילוס פומפיליוס ואחרות, להקות שכבר היו ידועות (כמו למשל משינה ורמני ואקווריום), החלו להוציא אלבומים רשמית<ref>https://theculturetrip.com/europe/russia/articles/from-then-until-now-the-best-of-russian-rock/</ref>.

הרוק הרוסי של המאה העשרים נחשב לעיתים קרובות כתנועה תרבותית אחת שיש לה כמה מאפיינים מוזיקליים, אסתטיים ואידאולוגיים משותפים. במאה ה-20 ברוסיה ישנם כמעט כל הז'אנרים של מוזיקת רוק הנפוצה במדינות אחרות, וזו הסיבה ש "רוק רוסי" הפך למושג מעורפל יותר<ref>http://russia-ic.com/culture_art/music/380/#.XwSiGtSLTVQ</ref>.

==קישורים חיצוניים==

==הערות שוליים==

*
קטגוריה:סגנונות מוזיקליים
הוברט מיניס

הוברט אלכסנדר מיניס (באנגלית: Hubert Alexander Minnis; נולד ב-16 באפריל 1954) הוא פוליטיקאי בהאמי שכיהן כראש ממשלת איי בהאמה בין מאי 2017 לספטמבר 2021. מיניס הוא מנהיג התנועה הלאומית החופשית, המפלגה השלטת הנוכחית, וחבר הפרלמנט הבהאמי. הוא נבחר לפרלמנט לראשונה ב-2007.

הוא פוטר מתפקידו המנהיגתי ב-FNM בדצמבר 2016 בשל סכסוך פנימי במפלגה וחזר לתפקיד בשנת 2017. הוא התמנה לראש הממשלה בעקבות ניצחון מפלגתו בבחירות הכלליות שהתקיימו ב-10 במאי 2017.

ב-17 בספטמבר 2021 הוחלף על ידי פיליפ דייוויס , לאחר הפסדו בבחירות.

==קישורים חיצוניים==

==הערות שוליים==

קטגוריה:פוליטיקאים בהאמים
קטגוריה:ראשי ממשלות
קטגוריה:ילידי 1954
תם אבן יחיא

רבי יעקב (המכונה רבינו תם) אבן יחיא היה מרבני יהדות האימפריה העות'מאנית, ומחבר הספר שו"ת אהלי תם.

==ביוגרפיה==
נולד בליסבון שבפורטוגל לרב דוד בן יחיא, תלמיד חכם, פוסק ומדקדק ממגורשי ספרד. מספר שנים לאחר מכן, בעת גירוש פורטוגל (1497), יצאה המשפחה את המדינה והתיישבה, לאחר תלאות רבות, בקושטנדינא.

מלבד לימודיו בתורת ישראל למד רפואה, והיה רופא הסולטאן סולימאן הראשון. היה בקי גם בספרות ערבית ובקוראן, עד שמסורת שהביא בעל שלשלת הקבלה מספרת שהיו באים שופטי הישמעאלים להתיעץ בפסקי דיניהם עמו. אך יש המפקפקים בעדות זו.

נודע כאחד מגדולי הפוסקים בדורו ושלח תשובות הלכתיות לכל רחבי האימפריה העות'מאנית. רבים מחכמי דורו שלחו אליו את תשובותיהם וביקשו את חוות דעתו על דבריהם. בין היתר נשא ונתן עם רבי יוסף טאיטאצאק, רבי אליהו קפשאלי, רבי יעקב בירב, רבי אליהו מזרחי, רבי יהודה בן שושן ורבים נוספים.

נפטר ככל הנראה בשנת ה'ש"ב (1541/1542) ונטמן בקושטא.

===ספרו "אהלי תם"===
על פי ר' בנימין מוטאל כתב ר' תם ספרים רבים, ובהם פירוש גדול על התלמוד, פירוש על הרי"ף ("מעשה נסים"), ופירוש על הר"ן ("על הנסים"), מלבד אלפי תשובות ודרשות וספרים בחכמות העולם. אולם .

ספרו שו"ת "אהלי תם" הוא מקצת מתשובותיו שנותרו מ'מהדורה קמא' של המחבר. נדפס בוונציה שנת שפ"ב בתוך הקובץ "תמת ישרים", בהשתדלות נכדו ועל ידי המדפיס ר' בנימין מוטאל. מהדורה חדשה של הספר יצאה לאור בירושלים תשנ"ט על ידי "מכון הכתב".

הגהותיו על שו"ת הרשב"א נדפסו על ידי מכון אהבת שלום.

===בניו===
יוסף – רופא ומשנה לסולטאן סולימאן. נהרג באחת המלחמות נגד פרס, אליה הצטרף.

גדליה – התגורר בסלוניקי ובאדירנה, ובשת ה'ש"ח שב למולדתו קושטנדינא. חיבר ספר "שבעה עיניים" – חקירות על דרכי המידות.

==לקריאה נוספת==
*אליקים כרמולי, [https://www.nli.org.il/he/books/NNL_ALEPH001965301 דברי הימים לבני יחייא] (פרק רביעי, עמ' 23–27), פרנקפורט: איזק קויפטאן, ה'תר"י (1849/1850) (הקישור הוא לספרייה הלאומית)
*שלמה אברהם רוזאניס, [https://www.hebrewbooks.org/46658 קורות היהודים בתורקיה וארצות הקדם ב: משנת ה'ר"פ עד ה'של"ה, 1574–1520] (עמ' 6–8), סופיה: המשפט, ה'תרצ"ז–ה'תרצ"ח (1937–1938) באתר HebrewBooks
* [https://www.hebrewbooks.org/1604 שו"ת אהלי תם] (מבוא), ירושלים: מכון הכתב, ה'תשנ"ט באתר HebrewBooks
*

==קישורים חיצוניים==
* 
* 

== ביאורים ==

==הערות שוליים==

קטגוריה:ראשוני האחרונים
קטגוריה:האימפריה העות'מאנית: רבנים
קטגוריה:מחברי ספרי שו"ת: ראשוני האחרונים
קטגוריה:נפטרים במאה ה-16
רעב (הוצאת ספרים)

רעב ספרים, המוכרת במותג רעב, היא הוצאת ספרים ישראלית עצמאית ולא מסחרית, שנוסדה בבאר-שבע בשנת 2012.

==על ההוצאה==
הוצאת "רעב" הייתה יוזמתו של המשורר והמתרגם ערן צלגוב והוקמה על-ידו עם אפרת ירדאי בעקבות סדרת אירועי הקראת שירה שחורה בקיץ 2011 אותם ערכו השניים.

האירועים תחת הכותרת "כּוּשִׁילָאִמָּאשֶׁלָּהֶם" כללו הקראת שירה אפרו-אמריקאית בתרגום לעברית. מתוך האירועים צמחה אנתולוגיה של תרגומים בשם זה שהפכה לספר הראשון של ההוצאה. הספר, שכלל תרגומים למשוררים ומשוררות שונים כמו אמירי ברקה, לנגסטון יוז, אודרי לורד ופט פארקר, זכה לאהדת הביקורת והקהל ואף נבחר לאחד משנים עשר הספרים החשובים לשנת 2012 של עיתון "הארץ".
בהמשך הפך הספר גם למופע מוזיקלי בליווי המוזיקאי דויד פרץ.

מאז היווסדה ההוצאה מקפידה לקיים אירועי ספרות רבים בה משולבות הקראות טקסטים מתוך הספרים והרצאות קצרצרות או קטעים דרמטים להנכחת הטקסטים והנגשתם.

מלבד סדרת שירת מקור (תחת השם "שירה עם מקור") ושירה מתורגמת, ייסדה ההוצאה בשנת 2014 את הסדרה "צדק פואטי". מטרת הסדרה היא ל"תקן" את הקאנון העברי ולהחזיר לתוכו טקסטים שהודרו ממנו מסיבות שונות. הספר הראשון בסדרה היה "איתיאל הכושי", התרגום הראשון לאותלו מאת שקספיר משנת 1874.

=== האני מאמין.ה של ההוצאה===
הקו המנחה של ההוצאה המופיע על דש כל ספריה משנת 2014 ואילך:
.

==ספרי ההוצאה==
===שירה===
* כּוּשִׁילָאִמָּאשֶׁלָּהֶם: אסופה זמנית לשירה שחורה (2012)
* שירים בהקשרים: אסופה ישראלית עכשווית (2013)
* איפה תהיו: משיריה של פט פארקר (2014)
* שיעור גאוגרפיה: משיריו של כריס אבאני (2016)

===סדרת שירה עם מקור===
* פרימת טלאים מאת חני כבדיאל (2015)
* נעמן מאת נדב נוימן (2015)
* אולי רק בלחש מאת מתן פריימן (2022)
* דרוש מקום מאת אַסתר וולק (2022)

===צדק פואטי===
* איתיאל הכושי מוינעציא, 1874: אותלו, ויליאם שקספיר, אחרית דבר עמינדב דיקמן (2015)
* רם ויעל, 1878: רומאו ויוליה, ויליאם שקספיר, אחרית דבר אברהם עוז (2015)
* אוטופיה מקזבלנקה: כתבי מכלוף אביטן, אחרית דבר דוד גדג' (2016)
* בת ישראל נודדת: זכרונות מסעות ופגישות, 1935: שלומית פלאום, אחרית דבר נורית גוברין (2019)

===אחרים===
* לָה אֶסְקְוּאֶלִיטָה: סיפורי עדוּת, מאת אליסיה פרטנוי, מספרדית יעל דקל וערן צלגוב (2020)
* קונדסות .VS סמכותנות: מדוע פעולות דילמה מקדמות אקטיביזם לא אלים?, מאת שרדיה פופוביץ' עם סופיה מק'קלן, ערכו בעברית יעל דקל וערן צלגוב (2024)

==קישורים חיצוניים==

* 
* 
* 

== הערות שוליים ==

קטגוריה:הוצאות ספרים בישראל
קטגוריה:ישראל: חברות שהוקמו ב-2012
לוטאי טשרינג

לוטאי טשרינג (בדזונגקה: བློ་གྲོས་ཚེ་རིང་; נולד ב-10 במאי 1969) הוא פוליטיקאי ורופא בהוטאני, המשמש כראש ממשלת בהוטן מאז 7 בנובמבר 2018.

== פרסים והוקרה ==
* 1991: מדליית הזהב של האב ויליאם מקיי על הצטיינות אקדמית.
* 2005: זכה בפרס גיבור החמלה שניתן לו בידי הדלאי לאמה טנזין גיאטסו.

==קישורים חיצוניים==

קטגוריה:ראשי ממשלות
קטגוריה:בהוטנים
קטגוריה:רופאים מהמאה ה-20
קטגוריה:רופאים מהמאה ה-21
קטגוריה:ילידי 1969
אופק 16

אופק 16 הוא לוויין צילום וריגול ישראלי אופטי ממשפחת לווייני אופק, שתוכנן ונבנה על ידי התעשייה האווירית לישראל עבור משרד הביטחון. אופק 16 שוגר מבסיס פלמחים על גבי משגר השביט הישראלי ב-6 ביולי 2020.

==רקע==
אופק 16 מגיע לאחר אופק 11 ששוגר ב-2016 וסבל מתקלות חמורות לאחר השיגור.
פיתוח וייצור הלוויין נוהל בידי משרד הביטחון באמצעות מנהלת תוכנית החלל במפא"ת. הלוויין נבנה במפעל מבת חלל בתעשייה האווירית שהוביל את הפרויקט יחד עם מפעל מל"מ האחראי לפיתוח המשגר. אל-אופ פיתחה את המצלמה שהורכבה על הלוויין ומהווה את המטען. מנועי משגר השביט פותחו בידי רפאל ותומר, החברה הממשלתית למערכות הנעה רקטית. חברות נוספות שהשתתפו בפרויקט הן מפעל תמ"ם של התעשייה האווירית, רוקר וסיאלו של BAE סיסטמס.

==שיגור==
הלוויין שוגר ב-6 ביולי 2020 מבסיס חיל האוויר בפלמחים על גבי משגר השביט. על פי משרד הביטחון, הלוויין שוגר בשעה 04:00 לפנות בוקר בזמן שהשמיים היו נקיים. צוותים ישראלים עקבו אחרי השיגור מכלי טיס צבאיים באוויר, בנוסף לצוותי הקרקע ממרכזי השליטה שבמרכז הארץ ובפלמחים. מספר דקות לאחר השיגור, הלוויין החל בהקפת כדור הארץ ושידור נתונים. לאחר ביצוע בדיקות לבדיקת תקינותו, הועברה באוקטובר 2020 אחריות ההפעלה ממשרד הביטחון ליחידה 9900 באגף המודיעין בצה"ל. הלוויין התמקם במסלול סביב כדור הארץ, בגובה של כמה מאות קילומטרים מפני הקרקע.

מעט אחרי השיגור, שר הביטחון בני גנץ, אמר כי "הצלחת שיגור הלוויין אופק 16 הלילה היא הישג אדיר. העליונות הטכנולוגית והמודיעינית של מדינת ישראל היא אבן יסוד בביטחונה".

ב-14 ביולי התקבלו תמונות ראשונות מהלוויין.

==מאפיינים==
הלוויין מכיל מצלמה מולטי-ספקטרלית ברזולוציה גבוהה מתוצרת אל אופ של אלביט, המסוגלת לצלם שטח של כ-15 ק"מ ברזולוציה של 35 ס"מ לפיקסל מגובה 450 ק"מ. את פיתוח וייצור הלוויין והמשגר הוביל משרד הביטחון, באמצעות מינהלת החלל "אתגר" במפא"ת. התעשייה האווירית היא הקבלן הראשי של הפרויקט - חטיבת טילים וחלל, באמצעות מפעל "חלל", מובילה את הפרויקט יחד עם "מלמ" המפתחת את המשגר. את מצלמת הלוויין פיתחה חברת "אל-אופ" שבעלות "אלביט מערכות". החברה הממשלתית למערכות הנעה רקטית, "תומר", ייצרה את מנועי משגר השביט ביחד עם חברת רפאל. בפרויקט שותפות חברות רבות נוספות, בהן "רוקר" ו"סיאלו". הלוויין משדר תמונות ממדינות עוינות לישראל ובכך מרחיב לישראל את היכולת לעקוב אחרי התפתחות תוכנית הגרעין האיראנית, סוריה ולבנון.

==קישורים חיצוניים==

* 
* 
* 
* 

==הערות שוליים==

קטגוריה:התעשייה האווירית לישראל: לוויינים
קטגוריה:2020 בישראל
קטגוריה:צילום על ידי לוויין
קטגוריה:לווייני ריגול
מחפשת את מר גודבר

מחפשת את מר גודבר (באנגלית: Looking for Mr. Goodbar) הוא סרט קולנוע אמריקאי מסוגת דרמת פשע משנת 1977 בבימויו של ריצ'רד ברוקס עם דיאן קיטון, טיוזדיי ולד וריצ'רד גיר בתפקידים הראשיים.

התסריט נכתב על ידי ריצ'רד ברוקס, והוא מבוסס על הספר "מחפשת את מר גודבר" של ג'ודית רוסנר משנת 1975. הספר| מבוסס על מקרה אמיתי של רוזאן קווין שנרצחה בשנת 1973. היא חייתה חיים כפולים, ביום הייתה מורה מכובדת, ובלילה הייתה מבלה במועדונים מפוקפקים עם גברים רבים וסמים.

מר גודבר (Mr. Goodbar) הוא שם של ממתק מתוצרת חברת הרשי בצורת טבלה של שוקולד ואגוזים. זה ממתק נפוץ ונחפץ בארצות הברית והכוונה בביטוי "מחפשת את מר גודבר" היא לבחורה שנכנסת לבר ותרה בעיניה אחרי גבר מתוק ונחפץ כמו הממתק "מר גודבר".

==תקציר העלילה==
תרזה דאן (דיאן קיטון) היא צעירה הלומדת הוראה בקולג' בשיקגו ובכוונתה להיות מורה לילדים חרשים. היא מוצאת חן בעיני המרצה מרטין (אלן פיינסטיין) ומסכימה להיענות לחיזוריו, ולאבד את בתוליה. בילדותה סבלה מסקוליוזיס ועברה סדרת ניתוחים שהותירו צלקת בגבה. כשהסתבר לה שזה תורשתי, בקשה מהכירורג שלה (בריאן דנהי) לעבור ניתוח עיקור.

אחותה הבכורה, קתרין, (טיוזדיי ולד) עזבה את הבית ומנהלת אורח חיים פרוע של נישואים, גרושים, בגידות, אורגיות ועוד. תרזה גרה עדיין אצל הוריה. אביה (ריצ'רד קיילי) הוא טיפוס שמרן ותקיף ומבקש שתתחתן רק עם קתולי. כאשר היא מבקרת אצל אחותה עד שעה מאוחרת הוא גוער בה קשות והיא עוזבת את הבית ושוכרת דירה בבית בו גרה קתרין.

ביום היא מחנכת מוערכת לילדים חרשים. בלילה היא מבלה במועדונים מפוקפקים מלאים בטיפוסים מפוקפקים וסמים. שם היא פוגשת את טוני (ריצ'רד גיר) המתפרנס ממכירת סמים, אבל מספק אותה מינית. היחסים ביניהם יודעים עליות וירידות. היא מכירה גם את ג'יימס (ויליאם אתרטון), עובד סוציאלי המטפל במשפחה של תלמידה שלה. ג'יימס הוא טיפוס יותר שמרני, רוצה להתחתן אתה ומוצא חן בעיני אביה בגלל שהוא קתולי, אך תרזה דוחה אותו.

טוני מתחיל בהתנהגות אלימה, ותרזה מצליחה לגרש אותו. היא ממשיכה בביקוריה הפרועים בברים, שוכבת עם גברים רבים, שאף משאירים לה כסף וצורכת סמים.

הסוף הטרגי קורה כשהיא פוגשת את גארי (טום ברנג'ר) שהוא ביסקסואלי. כאשר הוא לא מגיע לזיקפה, היא מעירה לו וזה מעורר את חמתו. הוא חונק ודוקר אותה למוות.

==פרסים==
*טיוזדיי ולד הייתה מועמדת לפרס אוסקר לשחקנית המשנה הטובה ביותר.
* ויליאם פראקר היה מועמד לפרס אוסקר לצילום הטוב ביותר.
*דיאן קיטון הייתה מועמדת לפרס גלובוס הזהב לשחקנית הטובה ביותר - סרט דרמה.
*ריצ'רד ברוקס היה מועמד לפרס גילדת הכותבים של אמריקה על התסריט המעובד הטוב ביותר.

==צוות השחקנים==
{| class="wikitable"
|-
! שם השחקן/ית
! שם הדמות
! הערות
|-
|דיאן קיטון
|תרזה דאן
|מורה
|-
|טיוזדיי ולד
|קתרין דאן
|אחותה של תרזה
|-
|ריצ'רד קיילי
|מר דאן
|אבא של תרזה וקתרין
|-
|ריצ'רד גיר
|טוני
|בליין
|-
|טום ברנג'ר
|גארי
|בליין
|-
|אלן פיינסטיין
|מרטין
|מרצה בקולג'
|-
|ויליאם אתרטון
|ג'יימס
|עובד סוציאלי
|-
|בריאן דנהי
|
|כירורג
|}

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:סרטי 1977
קטגוריה:סרטים באנגלית
קטגוריה:סרטים אמריקאיים
קטגוריה:סרטים מבוססי ספרים
קטגוריה:סרטי פרמאונט
קטגוריה:סרטי פשע
קטגוריה:סרטים המבוססים על סיפור אמיתי
קטגוריה:סרטי דרמה אמריקאיים
קטגוריה:סרטים על אחיות
סטיבן ברחוויין

סטיבן צ'ארלס ברחוויין (בהולנדית: Steven Charles Bergwijn; נולד ב-8 באוקטובר 1997) הוא כדורגלן הולנדי, המשחק בעמדת הקשר ההתקפי והקיצוני באייאקס ובנבחרת הולנד.

==קריירת מועדונים==

=== פ.ס.וו. איינדהובן ===
ברחוויין נולד באמסטרדם להורים מסורינאם. עד 2009 שיחק בקבוצת נוער מקומית בשכונה בה התגורר, וב-2009 הצטרף למחלקת הנוער של אייאקס אמסטרדם. עקב סכסוך עם אחד ממאמניו החליט לעזוב. באופן מיידי לאחר עזיבתו נציגי פ.ס.וו. איינדהובן יצרו עמו קשר והביאו אותו למחלקת הנוער. ב-9 באוגוסט 2014 ערך את הופעתו הראשונה בפ.ס.וו. ב', במסגרת ליגת המשנה ההולנדית.

את שערו השלישי במדי הקבוצה הבוגרת של פ.ס.וו. כבש בניצחון 0–3 על אייאקס, ניצחון אשר הבטיח לפ.ס.וו. את אליפות הולנד של עונת .

=== טוטנהאם הוטספר ===
בסיום חלון ההעברות של ינואר 2020 חתם ברחוויין בטוטנהאם הוטספר על חוזה ל-5 שנים, בעסקה ששווייה 26.7 מיליון פאונד. בהופעת הבכורה שלו בפרמייר ליג מול מנצ'סטר סיטי כבש את שער הבכורה שלו בטוטנהאם, בניצחון 0–2, ונבחר לאיש המשחק על ידי סקיי ספורטס. ב-6 במרץ 2020, במשחק מול ברנלי, נפצע ברחוויין בקרסולו השמאלי, פציעה שהייתה צפויה להשביתו עד לסוף העונה. עקב השבתת הליגה בזמן התפרצות נגיף הקורונה, היה לברחוויין זמן להתאושש מהפציעה והוא פתח בהרכב במשחק הראשון של טוטנהאם מאז חזרת הליגה, מול מנצ'סטר יונייטד, ואף כבש את השער היחיד לזכות קבוצתו.

=== אייאקס ===
ב-7 ביולי 2022 חתם באייאקס עליו היא שילמה 31 מיליון אירו.

הוא ערך את הופעת הבכורה בקבוצה ב-30 ביולי וכבש שער בכורה בהפסד הקבוצה 3-5 לפ.ס.וו. איינדהובן במשחק מגן יוהאן קרויף. ב-14 באוגוסט כבש שערים ראשונים בליגה כשכבש שלושער בניצחון 2-5 על חרונינגן.

==קריירה בינלאומית==
ברחוויין ערך את הופעת הבכורה שלו בנבחרת הולנד הבוגרת תחת המאמן רונאלד קומאן, ב-13 באוקטובר 2018, כאשר פתח בניצחון 0–3 על במסגרת ליגת האומות 2018/2019.

נכלל בסגל נבחרת הולנד בטורניר מונדיאל 2022.

נכלל בסגל נבחרת הולנד לטורניר יורו 2024.

==תארים==
;פ.ס.וו. איינדהובן
* אליפות הולנד - , , 
* מגן יוהאן קרויף - , 

;אישיים
* שחקן החודש בארדיוויזי - פברואר 2018
* כישרון החודש בארדיוויזי - אוגוסט 2018, דצמבר 2018

==קישורים חיצוניים==

== הערות שוליים ==

קטגוריה:כדורגלנים הולנדים
קטגוריה:קשרי כדורגל הולנדים
קטגוריה:חלוצי כדורגל הולנדים
קטגוריה:אמסטרדם: כדורגלנים
קטגוריה:כדורגלני פ.ס.וו. איינדהובן
קטגוריה:כדורגלני טוטנהאם הוטספר
קטגוריה:כדורגלני אייאקס
קטגוריה:כדורגלני נבחרת הולנד
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:ספורטאים הולנדים באנגליה
קטגוריה:הולנדים ממוצא סורינאמי
קטגוריה:הולנדים שנולדו ב-1997
פאדי כיוף

פאדי כיוף (בערבית: فادي كيوف; 12 באפריל 1985 – 14 בפברואר 2004) היה ילד פלא דרוזי-ישראלי.

==חייו==
נולד בעוספיה לכרמלה וכמאל. בהיותו בגיל 5 החל לשיר באירועי חברה. בגיל 9 יצא לאור תקליט ראשון משירתו בהפקת האחים ראובני, והפך למפורסם בישראל, השתתף בתוכניות אירוח רבות בטלוויזיה הישראלית אצל דן שילון ועוד. בעיקר בשירה מזרחית בעברית ובערבית, מזוהה עם כמה להיטים בערבית המוכרים לציבור הישראלי כמו "עיישה" "בסבוסה" ו"מברוכּ עליכּ יא-עריס". ברבים מהתקליטים הוצמד לשמו הכינוי "היהלום שבכתר".

שיתף פעולה עם עמותות חברתיות ובעיקר עם קו לחיים.

כרבים מבני הציבור הדרוזי בישראל אחיו הגדולים שירתו בצה"ל בשירות קרבי, הוא עצמו התגייס לחיל החינוך ושירת בלהקת פיקוד צפון עד מותו.

==מותו==
בהיותו כבן 19 בשבת ב-14 בפברואר 2004, נמצא מת בביתו, כמה שעות לאחר מכן נמצא גם חברו איהב וואהבי, חייל אף הוא, ירוי בשדה הסמוך לכפרם. גרסת המשטרה כי השניים התאבדו עוררה זעם בקרב המשפחות (שטוענות כי ואיהב נרצח ופאדי מת מוות טבעי) באתר יזכור נרשם "נפל בעת שירותו". קבור בבית הקברות הצבאי בעוספיה.

==תקליטים==
* לשיר ביחד (1995)
* הופעה חיה בפני חיילי צה"ל
* פאדי - עווז אל פלפילו (אלבום בערבית)
* אין כמו המדינה (1997)

==קישורים חיצוניים==

* 

==הערות שוליים==

קטגוריה:ילדי פלא ישראלים
קטגוריה:ילדי פלא במוזיקה
קטגוריה:חברי להקת פיקוד הצפון
קטגוריה:זמרים דרוזים ישראלים
קטגוריה:חללי צה"ל
קטגוריה:עספיא: אישים
קטגוריה:אישים הקבורים בבתי קברות צבאיים ישראליים
קטגוריה:ישראלים שנולדו ב-1985
קטגוריה:ישראלים שנפטרו ב-2004
כף פנק

כף פנק (באנגלית: Cape Penck) הוא לשון יבשה המכוסה קרח, בארץ קייזר וילהלם השני, שבאנטארקטיקה.

לשון היבשה בולטת אל תוך מדף הקרח המערבי, 67 קילומטרים צפונית-מערבית להר גאוס.

לשון היבשה מפרידה בין חוף לאופולד ואסטריד, לבין חוף קייזר וילהלם השני.

== היסטוריה ==
=== גילוי ומיפוי לשון היבשה ===

לשון היבשה מופתה באופן גס על ידי קבוצת הבסיס המערבי (Western Base Party) של משלחת אוסטרלאסיה לאנטארקטיקה, אשר חקרה את אנטארקטיקה בין השנים 1911–1914, בפיקודו של דאגלס מוסון.

=== מקור השם ===

מוסון קרא ללשון היבשה על שמו של אלברכט פנק, גאוגרף גרמני בעל שם עולמי.

== לקריאה נוספת ==

<div class="mw-content-ltr">• United States. Defense Mapping Agency. Hydrographic Center, [https://books.google.co.il/books?id=XS0ibKr4FU0C&pg=RA2-PA286&lpg=RA2-PA286&dq=%22Cape+Penck%22&source=bl&ots=6TUiGDKj2L&sig=ACfU3U1iCghdeAmXrSwutOMwy9UJLjzrkA&hl=en&sa=X&ved=2ahUKEwjmgt3YgLzqAhWI5KQKHRwCB2cQ6AEwCXoECAYQAQ#v=onepage&q=%22Cape%20Penck%22&f=false Sailing Directions for Antarctica: Includes Islands South of Latitude 60°], P 286</div>

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:11541 כף פנק] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=238 כף פנק] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=11053&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR כף פנק] באתר הגאזט האנטארקטי המשווה SCAR של ממשלת אוסטרליה
* [https://mapcarta.com/25591818 מפת אזור כף פנק]

== הערות שוליים ==

פנק
יאיר קולס

יאיר קולס הוא קצין צה"ל במילואים בדרגת תת-אלוף אשר מכהן כראש סיב"ט במשרד הביטחון. בעבר כיהן כמזכיר צבאי לשר הביטחון וקצין מודיעין של פיקוד המרכז.

== ביוגרפיה ==
קולס התגייס לצה"ל ושירת כלוחם בצנחנים ודובדבן. בשנת 2002 מונה לראש לשכת הרמטכ"ל, תחת פיקודו של רא"ל משה (בוגי) יעלון. בשנת 2005 מונה לתפקיד קצין המודיעין של אוגדת אזור יהודה ושומרון. בשנת 2008 הועלה לדרגת אל"ם ומונה לראש זירה בחטיבת ההפעלה המבצעית באגף המודיעין. בשנת 2010 מונה לתפקיד קצין המודיעין הפיקודי של פיקוד המרכז. בשנת 2013 מינה שר הביטחון משה יעלון את קולס לתפקיד מזכירו הצבאי,<ref></ref> הוא כיהן בתפקיד בעת כניסתו של אביגדור ליברמן לתפקיד וסיים את תפקידו ב-11 באוקטובר 2018 ופרש מצה"ל לאחר 31 שנות שירות.<ref></ref>

ב-13 ביוני 2019 מונה לראש סיב"ט במשרד הביטחון על ידי אודי אדם.<ref></ref> באוגוסט 2022 הודיע על כוונתו לעזוב את התפקיד בקיץ 2023 בעקבות כוונתו של מנכ"ל המשרד אמיר אשל להדיחו בעקבות סדרת פרשיות. לאחר חילופי מנכ"לים במשרד, הוחלט להאריך את כהונתו.

== קישורים חיצוניים ==
* 

== הערות שוליים ==

קטגוריה:מזכירים צבאיים של שר הביטחון
קטגוריה:תתי-אלופים בצה"ל
קטגוריה:קציני מודיעין של פיקוד המרכז
קטגוריה:ראשי סיב"ט
לאוניד פדון

ליאוניד ארנולדוביץ' פדון (נולד ב-5 באפריל 1956) הוא איש עסקים מיליארדר רוסי.

העושר המשוער שלו נכון ליוני 2019 הוא 8.5 מיליארד דולר. פדון, קצין צבא רוסיה לשעבר, הוא מקורב לואגיט אלפרפרוב, מנכ"ל חברת הנפט הרוסית לוקאויל,<ref name="forbes.ru.2010">[http://www.forbes.ru/rating/100-bogateishih-biznesmenov-rossii/2010/fedun Леонид Федун]</ref> פדון הוא הבעלים של 9.2% ממניות לוקואויל<ref>https://next.ft.com/content/5fab8828-7651-11e4-a704-00144feabdc0</ref> ומרבית המניות במועדון הכדורגל הרוסי ספרטק מוסקבה.<ref>[https://www.lawmix.ru/prof/91219 Указ Президента Российской Федерации от 08.08.2012 № 1127 "О награждении государственными наградами Российской Федерации"]</ref>

== קריירה ==
=== עסקיו ===
בנובמבר 1992 הוא נכנס לעסקים והקים את החברה "נפטקונסולט". בשנת 1993 עזב פדון רשמית את הצבא הרוסי ותוך שנה התמנה למנכ"ל החברה.

בשנת 1996 מונה פדון לסגן נשיא חברת LUKoil Inc. פדון פגש את אלקפרוב בשנות השמונים בזמן שהיה מורה בקוגלים, עיר סיבירית.<ref>[https://www.forbes.com/pictures/hddf45edjl/leonid-fedun-39-bill/#3e02c91e66fc "Leonid Fedun"], Forbes. Accessed 24 May 2016.</ref> במאי 2006 פדון היה אחד משני הבעלים העיקריים של קבוצת IFD קפיטל.<ref></ref>

=== ספרטק ===

בשנת 2003 רכש את מרביות המניות במועדון הכדורגל ספרטק מוסקבה
שעמדה בפני סכנת קריסה ופשיטת רגל.<ref></ref>

תחת פדון ספרטק זכתה באליפות העשירית שלה והראשונה אחרי 16 שנים וזכתה לראשונה בטורניר הסופר קאפ הרוסי.

בינואר 2019 נודע כי הרכב המניות בקבוצה כולל את ואגיט אלקפרוב (המחזיק ב-36,7% מהמניות), פדון (עם 32,7% מהמניות) ואזרח רוסי נוסף ששמו לא פורסם (ומחזיק ב-30,5% ממניות הקבוצה).

== חיים אישיים ==
הוא נשוי, יש לו שני ילדים והוא מתגורר במוסקבה.

== קישורים חיצוניים ==

== הערות שוליים ==

קטגוריה:ספרטק מוסקבה (כדורגל)
קטגוריה:מנהלים רוסים
קטגוריה:מיליארדרים רוסים
קטגוריה:אנשי עסקים רוסים
קטגוריה:רוסים שנולדו ב-1955
הר בראון (מונטנה)

הר בראון (באנגלית: Mount Brown) הוא הר ברכס לואיס, בשטח הפארק הלאומי גליישר, במחוז פלטהד, במדינת מונטנה שבארצות הברית.

גובהו של ההר 2,601 מטרים מעל פני הים; והוא מתנשא לגובה של 416 מטרים מעל סביבתו.

בסמוך לפסגה, על המדרונות המערביים של ההר מצוי מגדל תצפית האש הר בראון, אשר נבנה בשנת 1928, ומהווה אתר מורשת לאומי היסטורי של ארצות הברית.

== היסטוריה ==
=== מקור השם ===

יש מספר מקורות סותרים בדבר מקור השם.

על פי שירות הפארקים הלאומיים של ארצות הברית, ההר נקרא על שמו של ויליאם בראון (William Brown) משיקגו, שהיה היועץ המשפט הראשי של חברת הרכבות שיקגו ואלטון. כמה מחבריו טיילו ודגו בסמוך, באגם מקדונלד, בשנת 1894, טיפסו על ההר וקראו לו על שם חברם.

לפי מקור אחר (כרטיס ועדת השמות הגאורפיים של ארצות הברית) משנת 1929, ההר נקרא על שם מתיישב חלוץ ממונטנה בשם לואיס בראון (Louis Brown).

== לקריאה נוספת ==

<div class="mw-content-ltr">• The Federal Writer's Project, of the Works Projects Administration for the State of Montana, [https://books.google.co.il/books?id=NS_lCWQFJLYC&pg=PA408&lpg=PA408&dq=%22Mount+Brown%22+Montana&source=bl&ots=qT0JbjmUDM&sig=ACfU3U3iXwYomVMq_kRipp0I4kl72fJGuw&hl=en&sa=X&ved=2ahUKEwjOtdaYjbzqAhXN_aQKHfVwDVs4HhDoATABegQICRAB#v=onepage&q=%22Mount%20Brown%22%20Montana&f=false The WPA Guide to 1930s Montana], PP 408 - 409</div>

== קישורים חיצוניים ==
* [https://geonames.usgs.gov/apex/f?p=gnispq:3:::NO::P3_FID:769286 הר בראון] באתר הסקר הגאולוגי של ארצות הברית
* [https://www.peakbagger.com/peak.aspx?pid=4796 הר בראון] באתר peakbagger
* [https://www.summitpost.org/page/152692 מידע למטפסים על ההר] באתר summitpost
* [https://peakery.com/mount-brown-montana/ הר בראון] באתר peakery (תצלומי הר בראון, ומרחקים לאתרים סמוכים)
* [https://mapcarta.com/23630126 מפת אזור הר בראון]
* [http://www.hikinginglacier.com/mt-brown-lookout.htm הר בראון] באתר hikinginglacier
* [https://www.visitmt.com/listings/general/national-park-trail/mount-brown-lookout-trail.html הר בראון] באתר visit Montana
* [https://www.alltrails.com/trail/us/montana/mt-brown-lookout-trail?u=m מסלול ההליכה לפסגת הר בראון] באתר alltrails
* [https://www.meteoblue.com/en/weather/current/mount-brown_united-states-of-america_5642225 מזג אוויר נוכחי עדכני עבור הר בראון]
** [https://www.meteoblue.com/en/weather/14-days/mount-brown_united-states-of-america_5642225 תחזית מזג אוויר עדכנית ארוכת טווח עבור הר בראון]
** [https://www.mountain-forecast.com/peaks/Mount-Brown-Montana/forecasts/2611 תחזית מזג אוויר עדכנית ארוכת טווח (לפי גבהים), עבור הר בראון]
** [https://www.meteoblue.com/en/weather/archive/yearcomparison/mount-brown_united-states-of-america_5642225 סטטיסטיקות מזג אוויר ונתוני מזג אוויר היסטוריים עבור הר בראון]
* 

== הערות שוליים ==

בראון
בראון
בראון
עיריית חרקוב

עיריית חרקוב או מועצת העיר חרקוב היא הגוף המנהל של העיר חרקוב ופרבריה באוקראינה.

== ראש העיר ==
ראש העיר הוא הפקיד הבכיר ביותר, המייצג את האינטרסים של העיר, נבחר למשך 5 שנים<ref name="Конституція України від 28.06.1996 року з останніми змінами // Офіційний сайт Верховної Ради України">[http://zakon2.rada.gov.ua/laws/show/254к/96-вр/print1327139508441853 Конституція України | від 28.06.1996 № 254к/96-ВР (Сторінка 1 з 3)]</ref> ומפעיל את סמכויותיו באופן שוטף. הוא עומד בראש הוועד המנהל של מועצת העיר, מכהן כיו"ר ישיבות מועצת העיר.

ראש העיר הנוכחי, מאז מרץ 2010, הוא גנאדי קרנס.
<small>סמל המשמר העירוני של מועצת העיר חרקוב, 2010</small>

== קישורים חיצוניים ==
* 

== הערות שוליים ==

קטגוריה:עיריות
קטגוריה:חרקוב
I'm Outta Love

"I'm Outta Love" הוא סינגל הבכורה של הזמרת-יוצרת האמריקאית אנסטייז'ה. הסינגל יצא לראשונה ב-29 בפברואר 2000 בהוצאת חברות התקליטים אפיק רקורדס ודיילייט רקורדס. השיר מופיע כסינגל המוביל של אלבום האולפן הראשון של אנסטייז'ה, Not That Kind. השיר נכתב על ידי אנסטייז'ה, סם ווטרס ולואיס ביאנקנילו, והופק על ידי סם ווטרס ולואיס ביאנקנילו.

נכון לאוגוסט 2023, השיר הושמע למעלה מ-89 מיליון פעמים ביוטיוב,<ref></ref> ולמעלה מ-116 מיליון פעמים בספוטיפיי.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)
|פלטינה 2×
|140,000
|-
!אוסטריה (IFPI Austria)
|זהב
|7,500
|-
!צרפת (SNEP)
|כסף
|250,000
|-
!גרמניה (BVMI)
|זהב
|200,000
|-
!איטליה (FIMI)
|פלטינה 2×
|100,000
|-
!הולנד (NVPI)
|זהב
|40,000
|-
!ניו זילנד (RMNZ)
|פלטינה
|15,000
|-
!שוודיה (GLF)
|זהב
|20,000
|-
!שווייץ (IFPI Switzerland)
|זהב
|7,500
|-
!הממלכה המאוחדת (BPI)
|זהב
|400,000
|}

== היסטוריית יציאות לאור ==
{|class="wikitable plainrowheaders"
!scope="col"|אזור
!scope="col"|תאריך
!scope="col"|פורמט
!scope="col"|חברת תקליטים
!scope="col"|הערות
|-
! scope="row"| ארצות הברית
| 29 בפברואר 2000
| להיט רדיו עכשווי • רדיו קצבי
| אפיק רקורדס • דיילייט רקורדס
| 
|-
! scope="row"| צרפת
| 25 באפריל 2000
| rowspan="2"| מקסי סינגל
| rowspan="3"| סוני מיוזיק אנטרטיינמנט
| 
|-
! scope="row"| גרמניה
| 5 במאי 2000
| 
|-
! scope="row"| צרפת
| 6 ביוני 2000
| תקליטור
| 
|-
! scope="row"| הממלכה המאוחדת
| 18 בספטמבר 2000
| תקליטור, קלטת שמע
| RCA רקורדס
| 
|}

== קישורים חיצוניים ==

== הערות שוליים ==

קטגוריה:שירי 2000
קטגוריה:סינגלי בכורה מ-2000
קטגוריה:שירי אנסטייז'ה
קטגוריה:שירים באנגלית
קטגוריה:שירים שנכתבו על ידי אנסטייז'ה
קטגוריה:שירי דאנס-פופ
קטגוריה:שירי דיסקו אמריקאיים
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים בהוצאת אפיק רקורדס
ארט פרקינסון

ארט פרקינסון (באנגלית: Art Parkinson; נולד ב-19 באוקטובר 2001) הוא שחקן אירי. הוא החל את משחקו כבר מגיל שבע, ושיחק מאז בתור ריקון סטארק בסדרה "משחקי הכס" <small>(2011–2013; 2016)</small>, ודיבוב קולו של קובו בסרט "קובו: אגדה של סמוראי" <small>(2016).</small> כמו כן הופיע בתפקיד ראשי בסרט הדרמה "Zoo" מ-2017.
==ביוגרפיה==
פרקינסון נולד ב-19 באוקטובר 2001 בעיירת החוף מווייל <small>(אנ')</small> שבמחוז מחוז דניגול באירלנד. אמו, מובאניה היא גם שחקנית ומנהלת בית ספר למשחק בו למדו ארט ושני אחיו הגדולים, פירס ופדרייג והם השתתפו בכמה הפקות איריות ובריטיות. הוא דובר בנוסך לאנגלית גם אירית, אותה למד בבית הספר החינוכי ובתיכון Coláiste Chineal Eoghain.

ב-2017 נבחר לשמש כשגריר של רצון טוב של הארגון "Seachtain na Gaeilge le Energia".

== קריירה ==
הוא החל לשחק בשנת 2008 בסרט האימה "Freakdog" בתפקיד של קנת' הצעיר.

בשנת 2011 שיחק בסרט "דרקולה: ההתחלה" בתפקיד אינגראס. פרקינסון שיחק בסדרת הפנטזיה "משחקי הכס" <small>(2011–13; 2016)</small> ברשת HBO בתפקיד ריקון סטארק בעונות 1 עד 3 ובעונה שישית (שהוריו אסרו עליו לצפות במרבית הפרקים שאינם קשורים אליו).

בשנת 2013 שיחק בסרט האימה "Dark Touch".

בשנת 2017 שיחק בסרט הפנטזיה "אני הורגת ענקים" בתור דייב. בהמשך השנה שיחק בסרט הדרמה ההיסטורי "Zoo" כטום הול, העוזר להציל את החיות של גן החיות של בלפסט במהלך הקרב על בריטניה במלחמת העולם השנייה.

==פילמוגרפיה==

=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2008
|Freakdog
|קנת' הצעיר
|
|-
|2013
|Dark Touch
|פיטר
|
|-
| rowspan="4" |2014
|The Anomaly
|אלכס
|
|-
|Shooting for Socrates
|טומי
|
|-
|דרקולה: ההתחלה
|אינגראס
|
|-
|באהבה, רוזי
|גארי דאן
|
|-
|2015
|סן אנדראס
|אולי טיילור
|
|-
|2016
|קובו: אגדה של סמוראי
|קובו
|
|-
| rowspan="2" |2017
|Zoo
|טום הול
|
|-
|אני הורגת ענקים
|דייב
|
|-
|2018
|The Belly of the Whale
|מרטין לנקס
|
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
|2011–13; 2016
|משחקי הכס
|ריקון סטארק
|תפקיד חוזר (עונות 3-1; 6); 14 פרקים
|-
|2019–2021
|המפרץ
|רוב ארמסטרונג
|תפקיד ראשי (עונות 2-1); 9 פרקים
|}

==קישורים חיצוניים==

קטגוריה:שחקני קולנוע וטלוויזיה אירים
קטגוריה:שחקנים ילדים אירים
קטגוריה:אירים שנולדו ב-2001
אדסל סיטיישן

אדסל סיטיישן (באנגלית : Edsel Citation) היא מכונית סלון, אשר יוצרה על ידי חטיבת Edsel בקונצרן המכוניות האמריקאית פורד בשנת 1958 בארצות הברית ו-קנדה

==תצורות==
* 2 דלתות - קבריולה, יוצרו 970 יחידות
* 2 דלתות - הרדטופ - קופה, יוצרו 2,781 יחידות (2,535 יחידות בארצות הברית, 246 יחידות בקנדה)
* 4 דלתות - הרדטופ - סדאן, יוצרו 5,588 יחידות (5,112 יחידות בארצות הברית, 476 יחידות בקנדה)

==נתונים==
* יוצרו 9,299 יחידות
* 4 דלתות
* מנוע קדמי - 6.7 ליטר, מנוע קירור מים
* מנוע בנזין
* סוג הנעה : הנעה אחורית
* קיבולת מכל דלק - 75.7 ליטר
* בדגמי "אדסל סיטיישן" הורכבה תמסורת אוטומטית מסוג "Cruise-O-Matic" שהייתה התמסורת האוטומטית הראשונה שהרכיבה "פורד" בדגמיה. את ההילוכים ייצרה "BorgWarner" בתכנון "Warner Gear division"

==גלריה==
<gallery mode="packed" heights="100">
קובץ: 1958 Edsel Citation (29145341465).jpg| "אדסל סיטיישן", 4 דלתות הרדטופ
קובץ:1958 Edsel Citation (18402937073).jpg | "אדסל סיטיישן", 4 דלתות הרדטופ
קובץ:1958 Edsel Citation (29112532216).jpg | "אדסל סיטיישן", 4 דלתות הרדטופ
קובץ:1958 Edsel Citation (14126524117).jpg | "אדסל סיטיישן", 4 דלתות הרדטופ
קובץ:Edsel Convertible 2.jpg | "אדסל סיטיישן" - קבריולה
קובץ:Edsel Convertible.jpg | "אדסל סיטיישן" - קבריולה
קובץ:Edsel1000.jpg | "אדסל סיטיישן" - קבריולה
קובץ:Henry Ford Museum August 2012 33 (1958 Edsel Citation).jpg | "אדסל סיטיישן", 4 דלתות הרדטופ
קובץ:1958 Edsel Citation (18835864290).jpg | "אדסל סיטיישן" - מבט לתא הנהג ולוח מחוונים
קובץ:1958 Edsel Citation (18401000394).jpg | "אדסל סיטיישן", 4 דלתות הרדטופ - מבט למושבים
</gallery>

==ראו גם==
* אדסל ברמודה
* אדסל וילאג'ר
* אדסל פייסר
* אדסל ריינג'ר
* אדסל קורסייר

== קישורים חיצוניים ==

* 
* 
* [https://www.shutterstock.com/search/edsel+citation "אדסל סיטיישן" - תמונות] (shutterstock.com/search/edsel+citation)

==הערות שוליים==

קטגוריה:דגמי מכוניות שהושקו ב-1958
קטגוריה:מכוניות סלון
קטגוריה:מכוניות קופה
קטגוריה:מכוניות קבריולה
קטגוריה:מכוניות אמריקאיות
סיטיישן
פול סוייר

פול סוייר (באנגלית: Paul Sawyier; 23 במרץ 1865 – 5 בנובמבר 1917) היה אחד האמנים הידועים ביותר של קנטקי, היה צייר אימפרסיוניסט אמריקאי.

== ראשית חייו ==
פול סוייר, בנם של ד"ר נתנאל ואלן וינגייט סוייר, נולד ב־23 במרץ 1865 בחוות סבו במחוז מדיסון, אוהיו. בשנת 1870 הוא עבר עם משפחתו לפרנקפורט, קנטקי.
פול סוייר, הולכים בגשם, 1910
לאחר התיכון למד סוייר בבית הספר לעיצוב מקמיקן (האקדמיה לאמנות בסינסינטי), ולמד אצל פרנק דובנק ותומאס שטטרוויט נובל. בשנת 1889 המשיך את לימודי האמנות שלו אצל ויליאם מריט צ'ייס בליגת הסטודנטים לאמנות של ניו יורק.

== קריירה כאמן ==
סוייר עבד בעיקר בצבעי מים והוא ידוע בעיקר בזכות הציורים שלו מאזור פרנקפורט, קנטאקי וניו יורק. סוייר ידוע בציורי נהרות קנטאקי ודיקס. בשנת 1893 נסע סוייר לתערוכה הקולומביאנית בשיקגו, שם חלק מיצירותיו היו בתצוגה של מדינת קנטאקי.

ציורים מקוריים של סוייר מוצגים בפרנקפורט, קנטאקי בבניין הליברטי הול ובאורלנדו בראון, גלריית האמנות פול סוייר, מרכז ההיסטוריה של קנטאקי, ובמוזיאון האמנות של אוניברסיטת קנטאקי בלקסינגטון ומוזיאון לאמנות בלואיוויל.

== אחרית ימיו ==
פול סוייר, הנפחייה, 1900
משנת 1913 ועד מותו התגורר סוייר בקפלה שהוסבה למגורים, באחוזתה של פטרונית האמנות גברת מרשל ל. אמורי שבקטסקייל, ניו יורק.

ב־5 בנובמבר 1917, בגיל 52, נפטר סוייר מהתקף לב. הוא נקבר בבית קברות בפליישמנס, ניו יורק.

חמש שנים לאחר מכן, בן דודו, השופט ראסל מקרירי, החזיר את גופתו של סוייר לקבורה מחודשת ב־9 ביוני 1923 בחלקה המשפחתית סוייר-וינגייט בבית העלמין פרנקפורט בקנטאקי.

מעריכים כי צייר כ־3,000 יצירות, בעיקר נופים בצבעי מים.

==קישורים חיצוניים==

* 

== הערות שוליים ==

קטגוריה:ציירים אימפרסיוניסטים אמריקאים
קטגוריה:אמריקאים שנולדו ב-1865
קטגוריה:אמריקאים שנפטרו ב-1917
אדסל פייסר

אדסל פייסר (באנגלית : Edsel Pacer) היא מכונית סלון, אשר יוצרה על ידי חטיבת Edsel בקונצרן המכוניות האמריקאית פורד בשנת 1958 בארצות הברית וקנדה

==תצורות==
* 2 דלתות - קבריולה, יוצרו 1,876 יחידות
* 2 דלתות - הרדטופ - קופה, יוצרו 6,717 יחידות
* 4 דלתות - הרדטופ - סדאן, יוצרו 5,254 יחידות
* 4 דלתות - הרדטופ, יוצרו 7,141 יחידות

==נתונים==
* יוצרו 20,988 יחידות
* 4 דלתות (דגמי סדאן והרדטופ)
* 4/5 נוסעים (דגמי סדאן והרדטופ)
* מנוע קדמי - 5.9 ליטר, מנוע קירור מים
* מנוע בנזין
* סוג הנעה : הנעה אחורית

==גלריה==
<gallery mode="packed" heights="100">
קובץ:Edsel Pacer at Dungeness.jpg | "אדסל פייסר"
קובץ:Edsel Pacer 1958 - Falköping cruising 2010 - 6949.jpg | "אדסל פייסר"
קובץ:1959 Edsel Ranger 4 door Hardtop (46535348255).jpg | "אדסל פייסר" בתצורה 4 דלתות הרדטופ
קובץ:1958 Edsel Pacer (7417007218).jpg | "אדסל פייסר" בתצורה 2 דלתות הרדטופ
קובץ:Edsel Pacer 2-Door HT 1958.jpg | "אדסל פייסר" בתצורה 2 דלתות הרדטופ
קובץ:Edsel Pacer 2-door Hardtop 1958 front.jpg | "אדסל פייסר" בתצורה 2 דלתות הרדטופ
קובץ: 1958 Edsel Pacer Convertible 6cylinder 300hp 6litre.JPG| "אדסל פייסר" - קבריולה
קובץ:Edsel Pacer Convertible with Ford Skyliner hardtop.jpg | "אדסל פייסר" - קבריולה
קובץ:1958 Edsel Pacer (14106497991).jpg | "אדסל פייסר" - מבט לתא הנהג ולוח מחוונים
</gallery>

==ראו גם==
* אדסל ברמודה
* אדסל וילאג'ר
* אדסל ריינג'ר 
* אדסל סיטיישן

== קישורים חיצוניים ==

* 
* 

==הערות שוליים==

קטגוריה:דגמי מכוניות שהושקו ב-1958
קטגוריה:מכוניות סלון
קטגוריה:מכוניות קופה
קטגוריה:מכוניות קבריולה
קטגוריה:מכוניות אמריקאיות
פייסר